ΚΑΝΟΝΙΣΜΌΣ (ΕΚ, ΕΥΡΑΤΌΜ) αριθ. 1734/2005 ΤΟΥ ΣΥΜΒΟΥΛΊΟΥ της 17ης Οκτωβρίου 2005 για κατάργηση του κανονισμού αριθ. 6/66/Ευρατόμ, 121/66/ΕΟΚ των Συμβουλίων, του κανονισμού αριθ. 7/66/Ευρατόμ, 122/66/ΕΟΚ των Συμβουλίων και του κανονισμού αριθ. 174/65/ΕΟΚ, 14/65/Ευρατόμ των Συμβουλίων ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία με τον κανονισμό (ΕΚ, Ευρατόμ) αριθ. 31/2005 (2), την πρόταση της Επιτροπής, τη γνώμη της επιτροπής του κανονισμού υπηρεσιακής κατάστασης, Εκτιμώντας τα ακόλουθα: (1) Ο κανονισμός αριθ. 6/66/Ευρατόμ, 121/66/ΕΟΚ των Συμβουλίων, της 28ης Ιουλίου 1966, περί καθορισμού καταλόγου των τόπων για τους οποίους είναι δυνατόν να χορηγηθεί αποζημίωση στεγάσεως, καθώς και περί του ανωτάτου ποσού και του τρόπου χορηγήσεως αυτής της αποζημιώσεως (3) καθορίζει τις λεπτομέρειες εφαρμογής του άρθρου 14α του παραρτήματος VII του κανονισμού υπηρεσιακής κατάστασης. Το άρθρο αυτό καταργήθηκε με τον κανονισμό (ΕΚ, Ευρατόμ) αριθ. 723/2004 του Συμβουλίου, της 22ας Μαρτίου 2004, για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών (4). (2) Ο κανονισμός αριθ. 7/66/Ευρατόμ, 122/66/ΕΟΚ των Συμβουλίων, της 28ης Ιουλίου 1966, περί καθορισμού του καταλόγου των τόπων για τους οποίους δύναται να χορηγηθεί αποζημίωση μεταφοράς καθώς και του ανώτατου ποσού και των λεπτομερειών χορήγησης αυτής της αποζημίωσης (5) αφορά τις λεπτομέρειες εφαρμογής για τη χορήγηση της αποζημίωσης μεταφοράς, που προβλέπεται από το άρθρο 14β του παραρτήματος VII του κανονισμού υπηρεσιακής κατάστασης. Το άρθρο αυτό καταργήθηκε επίσης με τον κανονισμό (ΕΚ, Ευρατόμ) αριθ. 723/2004. (3) Ο κανονισμός αριθ. 174/65/ΕΟΚ, 14/65/Ευρατόμ των Συμβουλίων, της 28ης Δεκεμβρίου 1965, περί καθορισμού πινάκων θνησιμότητας και αναπηρίας, καθώς και του νόμου διακυμάνσεως των τιμών που χρησιμοποιούνται για τον υπολογισμό των αναλογιστικών αξιών που προβλέπονται στον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων (6), αφορά την εφαρμογή του άρθρου 39 του παραρτήματος VIII του κανονισμού υπηρεσιακής κατάστασης, το οποίο καταργήθηκε επίσης με τον κανονισμό (ΕΚ, Ευρατόμ) αριθ. 723/2004. (4) Είναι σκόπιμο, για λόγους σαφήνειας και ασφάλειας δικαίου, να καταργηθούν ρητά η οι προαναφερόμενοι κανονισμοί, οι οποίοι έχουν καταστεί άνευ αντικειμένου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός αριθ. 6/66/Ευρατόμ, 121/66/ΕΟΚ, ο κανονισμός αριθ. 7/66/Ευρατόμ, 122/66/ΕΟΚ και ο κανονισμός αριθ. 174/65/ΕΟΚ, 14/65/Ευρατόμ καταργούνται. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 17 Οκτωβρίου 2005.

[Source: multi_eurlex | Tokens: 2805]